L 103/44
RO
Jurnalul Oficial al Uniunii Europene
18.4.2023
ANEXA IV
METODE DE MĂSURARE ȘI CALCULE Măsurătorile și calculele se efectuează utilizându-se standarde armonizate ale căror numere de referință au fost publicate în acest scop în Jurnalul Oficial al Uniunii Europene sau alte metode fiabile, exacte și reproductibile, care țin seama de metodele de ultimă generație general recunoscute.
La încercarea echipamentelor în rețea se aplică următoarele condiții generale: (a) Pentru a măsura consumul de energie în modul standby al echipamentelor de rețea care dispun de un astfel de mod, toate porturile de rețea ale unității trebuie să fie dezactivate sau deconectate, după caz.
(b) În cazul în care echipamentul se bazează pe o conexiune activă prin cablu la unul sau la mai multe porturi de rețea pentru utilizarea prevăzută, este permisă dezactivarea manuală a respectivelor porturi de rețea în locul deconectării cablului.
(c) Pentru măsurarea consumului de energie în modul standby în rețea și pentru încercarea funcției de gestionare a consumului de putere se utilizează următoarea procedură: 1.
Dacă echipamentul este prevăzut cu un singur tip de port de rețea și are disponibile două sau mai multe porturi de acest tip, se alege în mod aleatoriu unul dintre aceste porturi și se conectează la o rețea corespunzătoare care respectă specificațiile maxime pentru portul respectiv.
Dacă echipamentul este prevăzut cu mai multe porturi de rețea fără fir de același tip, celelalte porturi fără fir se dezactivează dacă este posibil.
Dacă echipamentul este prevăzut cu mai multe porturi de rețea cu fir de același tip, celelalte porturi de rețea trebuie să fie deconectate.
Dacă este disponibil un singur port de rețea, acesta se conectează la o rețea corespunzătoare care respectă specificațiile maxime pentru portul respectiv.
Unitatea supusă încercării este comutată în modul activ.
Dispozitivul care furnizează semnalul de activare de la distanță care va reactiva unitatea supusă încercării este conectat la rețeaua corespunzătoare, este pornit și pregătit să furnizeze semnalul de activare atunci când este necesar.
Îndată ce unitatea testată este comutată în modul activ și funcționează corespunzător, aceasta se lasă să treacă în modul standby în rețea și se măsoară consumul de putere.
Apoi se transmite către unitate semnalul corespunzător de activare prin portul de rețea și se verifică dacă echipamentul se reactivează. 2.
Dacă echipamentul este prevăzut cu mai multe tipuri de port de rețea, pentru fiecare tip de port de rețea se repetă procedura următoare.
Dacă sunt disponibile două sau mai multe porturi de rețea de același tip, se alege în mod aleatoriu câte un port din fiecare tip de port de rețea și se conectează la o rețea corespunzătoare care respectă specificațiile maxime pentru portul respectiv.
Dacă pentru un anumit tip de port de rețea este disponibil un singur port, acesta se conectează la o rețea corespunzătoare care respectă specificațiile maxime pentru portul respectiv.
Porturile de rețea cu fir care nu sunt utilizate trebuie să fie deconectate, iar porturile fără fir care nu sunt utilizate trebuie să fie dezactivate.
Unitatea supusă încercării este comutată în modul activ.
Dispozitivul care furnizează semnalul de activare de la distanță care va reactiva unitatea supusă încercării este conectat la rețeaua corespunzătoare, este pornit și pregătit să furnizeze semnalul de activare atunci când este necesar.
Îndată ce unitatea testată este comutată în modul activ și funcționează corespunzător, aceasta se lasă să treacă în modul standby în rețea și se măsoară consumul de putere.
Apoi se transmite către unitate semnalul corespunzător de activare prin portul de rețea și se verifică dacă echipamentul se reactivează.
Dacă un singur port de rețea fizic este partajat de două sau mai multe tipuri de porturi de rețea (logice), se repetă respectiva procedură pentru fiecare tip de port de rețea logic, celelalte porturi de rețea logice fiind deconectate logic.
(d) Pentru toate tipurile de mașini de cafea de uz casnic, măsurătorile se vor efectua după finalizarea ultimului ciclu de preparare sau, acolo unde este cazul, după finalizarea procesului de detartrare, de autocurățare sau a oricărei operațiuni efectuate de utilizator, cu excepția cazului în care s-a declanșat o alarmă care îi cere utilizatorului să intervină pentru a preveni o eventuală deteriorare sau un eventual accident.